techiaith/cofnodycynulliad_en-cy huggingface dataset:
English: Thank you, Minister, for your statement today. I think the publication of these milestones is a really exciting step, in providing a sense of focus and a yardstick against which we can measure progress. So, I've got some questions around those milestones. Firstly, I welcome the commitment to a target for 75 per cent of working-age adults to be qualified to level 3 or higher by 2050. How will we also ensure, though, that there's a focus on those level 2 apprenticeships, which can often prove to be the gateway to level 3 and higher-level qualifications? Secondly, I also welcome the intention to decrease the percentage of working-age adults with no qualifications to 5 per cent or below by 2050. I'd be keen to know if this would include any focus on increasing the provision of community-based adult basic skills classes. It's been proven that courses in these settings are really crucial to engage with those furthest from the labour market, so they have a key role to play, I believe, in achieving this milestone. And, lastly, it's also positive to see the target to increase the percentage of children with two or more healthy behaviours to 94 per cent by 2035, and all by 2050. Minister, in this context, will there be a particular focus on teenage girls, as research consistently shows that this is the group most likely to cease participation in organised sports, often due to peer pressure and low self-esteem? Thank you.
Welsh: Diolch, Gweinidog, am eich datganiad heddiw. Rwy'n credu bod cyhoeddi'r cerrig milltir hyn yn gam cyffrous iawn, o ran rhoi'r ymdeimlad o ganolbwyntio a bod â ffon fesur i'w defnyddio i fesur y cynnydd. Felly, mae gen i rai cwestiynau ynghylch y cerrig milltir hynny. Yn gyntaf, rwy'n croesawu'r ymrwymiad i darged o 75 y cant o oedolion o oedran gweithio i fod yn gymwys hyd lefel 3 neu uwch erbyn 2050. Serch hynny, sut ydym ni am sicrhau bod pwyslais hefyd ar y prentisiaethau lefel 2 hynny, sydd yn aml yn borth i gymwysterau lefel 3 ac uwch? Yn ail, rwyf i hefyd yn croesawu'r bwriad i leihau canran yr oedolion o oedran gweithio heb unrhyw gymwysterau i 5 y cant neu is erbyn 2050. Hoffwn i wybod a fyddai hyn yn cynnwys unrhyw bwyslais ar gynyddu'r ddarpariaeth o ddosbarthiadau sgiliau sylfaenol i oedolion yn y gymuned. Mae wedi ei brofi bod cyrsiau yn y lleoliadau hyn yn hollbwysig i ymgysylltu â'r rhai sydd bellaf oddi wrth y farchnad lafur, felly mae ganddyn nhw ran allweddol, yn fy marn i, wrth gyrraedd y garreg filltir hon. Ac, yn olaf, mae hefyd yn gadarnhaol gweld y targed i gynyddu canran y plant sydd â dau neu fwy o arferion iach i 94 y cant erbyn 2035, a phob un erbyn 2050. Gweinidog, yn y cyd-destun hwn, a fydd pwyslais penodol ar ferched yn eu harddegau, gan fod ymchwil yn dangos yn gyson mai dyma'r grŵp sydd fwyaf tebygol o roi'r gorau i gymryd rhan mewn chwaraeon wedi eu trefnu, yn aml oherwydd pwysau cyfoedion a diffyg hunan-barch? Diolch i chi.
English: Thank you, Minister, for your statement. Neither of us is likely to be around to be scrutinised by 2050, so - . Even your 2035 target for improving the healthy behaviours of young people is 13 years away. So, I'd like to ask you to expand a little bit on how we're going to get nine out of 10 children adopting two or more healthy behaviours. I appreciate that free school meals for all primary school pupils and extending childcare to two-year-olds are good places to start. But Meilyr Rowlands's report on peer-on-peer sexual harassment, published by Estyn last week, makes very uncomfortable reading, and there's clearly a huge amount of work to be done to tame the harmful aspects of new technology, not least engaging with parents and discouraging them from giving these tools to online pornography to be made available to young people. Equally, if we're going to get at least three quarters of working-age adults in Wales qualified to level 3, how is that going to inform the parity we need to attach to technical skills, as opposed to academic skills, particularly in relation to how schools promote the importance of both those skills? And how is this going to inform the measures we use to assess the effectiveness or value added by schools, rather than it being a little bit more random than that, in relation to the numbers of deprived children a particular school may have? So, I think, obviously -
Welsh: Diolch, Gweinidog, am eich datganiad. Nid yw'r un o'r ddwy ohonom ni'n debygol o fod o gwmpas i gael ein holi yn 2050, felly - . Mae hyd yn oed eich targed ar gyfer 2035 ar gyfer gwella arferion iach pobl ifanc 13 mlynedd i ffwrdd. Felly, hoffwn i ofyn i chi ehangu ychydig ar sut yr ydym ni am gael naw o bob 10 o blant yn mabwysiadu dau neu fwy o arferion iach. Rwy'n sylweddoli bod prydau ysgol am ddim i bob disgybl ysgol gynradd ac ymestyn gofal plant i blant dwy flwydd oed yn fannau cychwyn da. Ond mae adroddiad Meilyr Rowlands ar aflonyddu rhywiol gan gyfoedion, a gyhoeddwyd gan Estyn yr wythnos diwethaf, yn annifyr iawn i'w ddarllen, ac mae hi'n amlwg bod llawer iawn o waith i'w wneud i ddofi agweddau niweidiol ar dechnoleg newydd, yn enwedig ymgysylltu â rhieni a'u hannog nhw i beidio â rhoi'r offer sy'n caniatáu i bornograffi ar-lein fod ar gael i bobl ifanc. Yn yr un modd, os ydym ni am gael tri chwarter neu fwy o oedolion o oedran gweithio yng Nghymru yn gymwys hyd at lefel 3, sut bydd hynny yn llywio'r un lefel o sylw y mae angen i ni ei roi i sgiliau technegol, yn hytrach na sgiliau academaidd, yn enwedig o ran sut y mae ysgolion yn hyrwyddo pwysigrwydd y sgiliau hynny? A sut bydd hyn yn llywio'r mesurau yr ydym ni'n eu defnyddio i asesu effeithiolrwydd neu werth ychwanegol ysgolion, yn hytrach na'i bod ychydig yn fwy ar hap na hynny, o ran nifer y plant difreintiedig a allai fod mewn ysgol benodol? Felly, rwy'n credu, yn amlwg -
English: - it's the beginning of the debate, but, I think, if you can say a bit more on how we're going to really improve the health and well-being of young people that would be helpful.
Welsh: - dyma ddechrau'r ddadl, ond, rwy'n credu, pe gallech chi ddweud ychydig mwy am sut y byddwn yn gwella iechyd a lles pobl ifanc mewn gwirionedd, byddai hynny'n fuddiol.
English: The next item is a statement by the Minister for Finance and Local Government on the Welsh Tax Acts etc. (Power to Modify) Bill. I call on the Minister, Rebecca Evans.
Welsh: Yr eitem nesaf yw datganiad gan y Gweinidog Cyllid a Llywodraeth Leol ar Fil Deddfau Trethi Cymru etc. (Pŵer i Addasu). Galwaf ar y Gweinidog, Rebecca Evans.
English: Item 5 is the statement by the Minister for Economy on supporting the creation of a community bank for Wales. I call on the Minister, Vaughan Gething.
Welsh: Eitem 5 yw'r datganiad gan Weinidog yr Economi ar gefnogi'r bwriad i greu banc cymunedol ar gyfer Cymru. Galwaf ar y Gweinidog, Vaughan Gething.
English: Mark, you must conclude now.
Welsh: Mark, rhaid i chi ddod i ben nawr.
English: Therefore, Minister, what work is being done to identify and deliver the skills needed to support the model for the future? And finally, how is access to the branches for disabled people with both visible and hidden impairments being designed in?
Welsh: Felly, Gweinidog, pa waith sy'n cael ei wneud i adnabod a darparu'r sgiliau sydd eu hangen i gefnogi'r model ar gyfer y dyfodol? Ac yn olaf, sut mae mynediad i'r canghennau ar gyfer pobl anabl sydd â namau gweladwy a chudd yn cael ei gynllunio?
English: I have several Members who still wish to speak, so can you please all make sure you keep within your time allocation? And I'm sure the Minister will help us by being succinct in his answers. Jack Sargeant.
Welsh: Mae gennyf sawl Aelod sy'n dal yn dymuno siarad, felly a wnewch chi i gyd wneud yn siŵr eich bod yn cadw o fewn eich dyraniad amser? Ac rwy'n siŵr y bydd y Gweinidog yn ein helpu drwy fod yn gryno yn ei atebion. Jack Sargeant.
English: Diolch yn fawr, Deputy Presiding Officer. Minister, you will know, clearly, that I have been trying and working very hard to bring a community bank branch to Buckley in my constituency, and I think it's worth noting that the undertaking of starting Wales's first community bank and opening a branch is a bold one and a welcome one. So, I am very grateful to you and your officials, but also very grateful to the First Minister, the Minister for Social Justice and Ken Skates, for his time championing the idea in Government. And I think it's impressive that we do have true cross-party support for this idea. I think it's the Senedd at its very best. Today's announcement from the Welsh Government and Monmouthshire Building Society brings us a huge step closer to a licensed community bank in Wales, and I think that's a tremendous achievement in realising the ambition of this idea. Now, whilst Banc Cambria will be the first in Wales, I know that many across the UK will be watching to follow their lead, but the important question for residents in Buckley, Minister, is: when will Banc Cambria branches be opening on our high streets, and how long will that take? But, Deputy Presiding Office, if you will allow me in closing, I know I'm quite known as the Grinch of the Senedd, but I am in that Christmas spirit today and, as I've said before, I do sometimes sing Christmas carols, and I am singing the same one as I've sung previously, so all I want for Christmas, Minister, is a bank in Buckley. Diolch yn fawr.
Welsh: Diolch yn fawr, Dirprwy Lywydd. Gweinidog, fe wyddoch chi, yn amlwg, y bûm i'n ceisio gweithio'n galed iawn i ddod â changen banc cymunedol i Fwcle yn fy etholaeth i, ac rwy'n credu ei bod hi'n werth nodi bod ymrwymo i ddechrau banc cymunedol cyntaf Cymru ac agor cangen yn un beiddgar ac yn un i'w groesawu. Felly, rwyf yn ddiolchgar iawn i chi a'ch swyddogion, ond hefyd yn ddiolchgar iawn i'r Prif Weinidog, y Gweinidog Cyfiawnder Cymdeithasol a Ken Skates, am ei amser yn hyrwyddo'r syniad yn y Llywodraeth. Ac rwy'n credu ei bod hi'n drawiadol bod gennym ni wir gefnogaeth drawsbleidiol i'r syniad yma. Rwy'n credu fod hynny'n dangos y Senedd ar ei gorau. Mae'r cyhoeddiad heddiw gan Lywodraeth Cymru a Chymdeithas Adeiladu Sir Fynwy yn dod â ni gam enfawr yn nes at fanc cymunedol trwyddedig yng Nghymru, ac rwy'n credu bod hynny'n gyflawniad aruthrol wrth wireddu uchelgais y syniad hwn. Nawr, er mai Banc Cambria fydd y cyntaf o'i fath yng Nghymru, rwy'n gwybod y bydd llawer ledled y DU yn gwylio i ddilyn eu harweiniad, ond y cwestiwn pwysig i drigolion Bwcle, Gweinidog, yw: pryd y bydd canghennau Banc Cambria yn agor ar ein strydoedd mawr, a pha mor hir y bydd hynny'n ei gymryd? Ond, Dirprwy Lywydd, os wnewch chi ganiatáu imi wrth gloi, rwy'n gwybod fod gen i dipyn o enw fel Sinach y Senedd, ond rwyf i yn yr ysbryd Nadolig hwnnw heddiw ac, fel yr wyf wedi ei ddweud o'r blaen, rwyf weithiau'n canu carolau Nadolig, ac rwyf yn canu'r un peth ag yr wyf wedi'i ganu o'r blaen, felly'r cwbl yr hoffwn ar gyfer y Nadolig, Gweinidog, yw banc ym Mwcle. Diolch yn fawr.
English: Thank you, and thank you again for the broad welcome. And the point about consultation and the potential for new branches to be a real catalyst for high-street regeneration as well as community wealth, that's a point that I know Members across the Chamber are really interested in, and how to do that in a way that we understand and that Banc Cambria, when they're developing a proposal, understand how they can do that, and work with communities rather than doing something to communities. I think that's been a perception in some of the flight of the traditional branches of banks, that people have felt that stuff has been done to them without necessarily considering the impact. And it is an issue in urban Wales as well, but we do recognise it's particularly acute in rural Wales. And I'm very grateful to you for thanking the team; it's both the team here within the Welsh Government - some of our officials have worked incredibly hard on what is a complex and not straightforward area - but also the team at Monmouthshire Building Society who have been really committed to making this happen. Without that commitment from them, we wouldn't be here today and we'd still be talking about an idea rather than a proper proposal where we can expect a concrete investment proposal next year. So, I will continue to keep Members informed, and I know that Monmouthshire Building Society, together with Banc Cambria, will continue to do so as well.
Welsh: Diolch, a diolch eto am y croeso eang. A'r sylw am ymgynghori a'r posibilrwydd i ganghennau newydd fod yn gatalydd gwirioneddol ar gyfer adfywio'r stryd fawr yn ogystal â chyfoeth cymunedol, mae hynny'n sylw yr wyf yn gwybod bod gan Aelodau ar draws y Siambr ddiddordeb mawr ynddo, a sut i wneud hynny mewn ffordd yr ydym ni'n ei deall a bod Banc Cambria, pan fyddan nhw'n datblygu cynnig, yn deall sut y gallan nhw wneud hynny, a gweithio gyda chymunedau yn hytrach na gwneud rhywbeth i gymunedau. Credaf y bu hynny yn ganfyddiad gydag enciliad rhai canghennau bancio traddodiadol, bod pobl wedi teimlo bod pethau wedi'u gwneud iddyn nhw heb ystyried yr effaith o reidrwydd. Ac mae'n broblem yn y Gymru drefol hefyd, ond rydym ni'n cydnabod ei bod hi'n arbennig o ddifrifol yng nghefn gwlad Cymru. Ac rwy'n ddiolchgar iawn i chi am ddiolch i'r tîm; y tîm yma yn Llywodraeth Cymru - mae rhai o'n swyddogion wedi gweithio'n eithriadol o galed ar yr hyn sy'n faes cymhleth a dyrys - ond hefyd y tîm yng Nghymdeithas Adeiladu Sir Fynwy sydd wedi ymrwymo mewn difri calon i gyflawni hyn. Heb yr ymrwymiad hwnnw ganddyn nhw, ni fyddem ni yma heddiw a byddem yn dal i siarad am syniad yn hytrach na chynnig priodol lle y gallwn ni ddisgwyl cynnig buddsoddi pendant y flwyddyn nesaf. Felly, byddaf yn parhau i roi'r wybodaeth ddiweddaraf i'r Aelodau, ac rwy'n gwybod y bydd Cymdeithas Adeiladu Sir Fynwy, ynghyd â Banc Cambria, yn parhau i wneud hynny hefyd.
English: Can I first of all say 'thank you' for your statement, Minister? You've referenced the Economy, Infrastructure and Skills Committee, as has Mark Isherwood, extensively, but I was privileged to chair that committee, and I think it's fantastic that, on a cross-party basis, we very much supported the work of Banc Cambria and made a series of recommendations, which I hope helped to move issues forward. With public funding, Minister, can I ask how you and how the Welsh Government are going to ensure that there's a level playing field for all, and particularly for perhaps building societies that are not involved in Banc Cambria?
Welsh: A gaf i ddweud 'diolch' am eich datganiad, Gweinidog? Rydych chi wedi cyfeirio at Bwyllgor yr Economi, Seilwaith a Sgiliau yn helaeth, fel y mae Mark Isherwood wedi gwneud hefyd, ond roedd yn fraint gen i gadeirio'r pwyllgor hwnnw, ac rwy'n credu ei bod hi'n wych ein bod ni, ar sail drawsbleidiol, wedi cefnogi gwaith Banc Cambria yn fawr iawn ac wedi gwneud cyfres o argymhellion, a oedd, gobeithio, wedi helpu i symud materion yn eu blaen. Gydag arian cyhoeddus, Gweinidog, a gaf i ofyn sut y byddwch chi a sut y bydd Llywodraeth Cymru yn sicrhau bod chwarae teg i bawb, ac yn enwedig i gymdeithasau adeiladu nad ydyn nhw'n ymwneud â Banc Cambria efallai?
English: Thank you, Minister. The community bank of Wales is a really important idea, putting its members and communities first instead of shareholders and profit margins. Along with many of my constituents, I look forward to plans being rolled out, but I note your comments around the challenges in putting the new model in place. You talked about traditional banks accelerating their retreat from the high street, and I'm sad to note that Barclays bank has been the latest to withdraw from the high street in Aberdare. One idea that constituents asked me to raise with Barclays is the idea of a banking hub where a number of banks can come together in one high-street building to offer their services to the community. Minister, I'd welcome your views on banking hubs, on whether they could be part of the solution to the withdrawal of banking services from the high street. I met with Barclays bosses yesterday and put this idea to them. They told me they're already working with other banks to progress this concept, with the first banking hub set to open in England soon. So, with that in mind, will you commit to working with the sector to try and secure banking hubs in Wales?
Welsh: Diolch, Gweinidog. Mae banc cymunedol Cymru yn syniad pwysig iawn, gan roi ei aelodau a'i gymunedau yn gyntaf yn hytrach na chyfranddalwyr ac elw. Ynghyd â llawer o fy etholwyr, edrychaf ymlaen at weld y cynlluniau yn cael eu cyflwyno, ond nodaf eich sylwadau ynghylch yr heriau o ran rhoi'r model newydd ar waith. Fe wnaethoch chi sôn am fanciau traddodiadol yn encilio'n gynt nag erioed o'r stryd fawr, ac rwy'n drist i nodi mai banc Barclays fu'r diweddaraf i adael y stryd fawr yn Aberdâr. Un syniad y gofynnodd etholwyr imi ei godi gyda Barclays yw'r syniad o ganolfan fancio lle gall nifer o fanciau ddod at ei gilydd mewn un adeilad ar y stryd fawr i gynnig eu gwasanaethau i'r gymuned. Gweinidog, byddwn yn croesawu eich barn ar ganolfannau bancio, ynghylch a allen nhw fod yn rhan o'r ateb i wasanaethau bancio yn gadael y stryd fawr. Fe wnes i gyfarfod â phenaethiaid Barclays ddoe a chyflwyno'r syniad hwn iddyn nhw. Fe wnaethon nhw ddweud wrthyf i eu bod nhw eisoes yn gweithio gyda banciau eraill i ddatblygu'r cysyniad hwn, gyda'r ganolfan fancio gyntaf ar fin agor yn Lloegr yn fuan. Felly, gyda hynny mewn golwg, a wnewch chi ymrwymo i weithio gyda'r sector i geisio sicrhau canolfannau bancio yng Nghymru?
English: Thank you. What we're doing in Wales with the community bank is a novel policy approach that's not been successful anywhere else. Banking hubs are piloting what they might do, and the Member is right to highlight them as part of the answer for the future. So, we're expecting there to be a pilot report on shared banking hubs imminently, and my understanding is that there are two banking hub pilots, one in Lanarkshire and one in Essex, and there's also a community access to cash pilot being taken forward in Hay-on-Wye. So, we will look with real interest at those three different pilots to understand what that might tell us, either about our community bank proposal, or if there are alternative ways of trying to deliver financial inclusion services for communities across Wales. I'm sorry hear that Barclays are proposing to move out of Aberdare. The Member highlights very neatly the exact challenge we're trying to address, and I'd be more than happy to keep her and others updated on what we can do with the current retail banking sector and the possibilities of banking hubs helping to fill some of the gaps they're leaving behind.
Welsh: Diolch. Mae'r hyn yr ydym ni'n ei wneud yng Nghymru gyda'r banc cymunedol yn ddull newydd o ran polisi nad yw wedi bod yn llwyddiannus yn unman arall. Mae canolfannau bancio yn treialu'r hyn y gallen nhw ei wneud, ac mae'r Aelod yn iawn i dynnu sylw atyn nhw fel rhan o'r ateb ar gyfer y dyfodol. Felly, rydym ni'n disgwyl cael adroddiad arbrofol ar ganolfannau bancio ar y cyd yn fuan, ac rwy'n deall bod dau gynllun yn arbrofi gyda chanolfannau bancio, un yn Swydd Lanark ac un yn Essex, ac mae yna hefyd fynediad cymunedol at gynllun arbrofol arian parod yn cael ei ddatblygu yn y Gelli Gandryll. Felly, byddwn yn edrych gyda gwir ddiddordeb ar y tri chynllun arbrofol gwahanol hynny i ddeall yr hyn y gallai hynny ei ddweud wrthym ni, naill ai am ein cynnig ni o ran sefydlu banc cymunedol, neu a oes ffyrdd eraill o geisio darparu gwasanaethau cynhwysiant ariannol i gymunedau ledled Cymru. Mae'n ddrwg gen i glywed bod Barclays yn bwriadu gadael Aberdâr. Mae'r Aelod yn tynnu sylw'n daclus iawn at yr union her yr ydym ni'n ceisio mynd i'r afael â hi, a byddwn i'n fwy na pharod i'w diweddaru hi ac eraill am yr hyn y gallwn ni ei wneud gyda'r sector bancio manwerthu presennol a'r posibiliadau o ganolfannau bancio sy'n helpu i lenwi rhai o'r bylchau y maen nhw yn eu gadael ar ôl.
English: I'm grateful to the Minister for his statement this afternoon. You'll be aware, Minister, that I met with Banc Cambria in Abertillery some weeks ago to discuss the potential of locating a branch in the town. Many of our Valleys communities have seen the withdrawal of financial services and have seen some real hardship, both for local businesses and local people, as a consequence of that. Many people will be looking at this as an opportunity of seeing financial services back on the high street as a part of an opportunity to reinvigorate town centres in the Valleys and elsewhere. Would you, Minister, work with Banc Cambria, and Members representing seats in the Valleys, to look at how we can ensure that we have a programme of branches and an opportunity to ensure that financial services are available to people up and down the country wherever they happen to live, whether that's Abertillery, Tredegar, Ebbw Vale, Brynmawr or elsewhere? Thank you.
Welsh: Rwy'n ddiolchgar i'r Gweinidog am ei ddatganiad y prynhawn yma. Byddwch chi'n ymwybodol, Gweinidog, imi gyfarfod â Banc Cambria yn Abertyleri rai wythnosau'n ôl i drafod y posibilrwydd o leoli cangen yn y dref. Mae llawer o'n cymunedau yn y Cymoedd wedi gweld gwasanaethau ariannol yn cael eu tynnu'n ôl ac wedi gweld caledi gwirioneddol, i fusnesau lleol a phobl leol, o ganlyniad i hynny. Bydd llawer o bobl yn edrych ar hyn fel cyfle i weld gwasanaethau ariannol yn ôl ar y stryd fawr fel rhan o gyfle i adfywio canol trefi yn y Cymoedd ac mewn mannau eraill. A fyddech chi, Gweinidog, yn gweithio gyda Banc Cambria, ac Aelodau sy'n cynrychioli seddi yn y Cymoedd, i edrych ar sut y gallwn ni sicrhau bod gennym ni raglen o ganghennau a chyfle i sicrhau bod gwasanaethau ariannol ar gael i bobl ar hyd a lled y wlad lle bynnag y bo nhw'n byw, boed hynny'n Abertyleri, Tredegar, Glynebwy, Brynmawr neu rywle arall? Diolch.
English: Indeed, I do understand that there are people who don't live in the Member's constituency, but I praise him for mentioning a number of his constituency towns. Look, there is a real challenge, and the Member highlights it again, about town-centre reinvigoration having a real successful future forward look for our local high streets, and it really does matter for a sense of place in those towns and what people expect about the place where they live. So, I'd be more than happy to carry on the conversation with him as we get the investment proposal around Banc Cambria, as we understand more of the detail about where they're proposing to locate their branches, but crucially how that fits in with our other interventions in any event. Because this isn't just about Banc Cambria resolving all of our ills - and I appreciate the Member didn't say that - but how can it add to what we want to do to make sure there's a real future for Valley towns and others across the country. So, I'd be more than happy to carry on that conversation with the Member at his constructive best.
Welsh: Yn wir, rwy'n deall bod yna bobl nad ydyn nhw'n byw yn etholaeth yr Aelod, ond rwy'n ei ganmol am sôn am nifer o'i drefi etholaethol. Edrychwch, mae her wirioneddol, ac mae'r Aelod yn tynnu sylw at yr her yma eto, am adfywio canol trefi yn creu dyfodol llwyddiannus iawn i'n strydoedd mawr lleol, ac mae'n bwysig iawn o ran ymdeimlad o le yn y trefi hynny a'r hyn y mae pobl yn ei ddisgwyl am y man lle maen nhw'n byw. Felly, byddwn i'n fwy na pharod i barhau â'r sgwrs gydag ef wrth i ni gael y cynnig buddsoddi ynghylch Banc Cambria, wrth i ni ddeall mwy o'r manylion am ble maen nhw'n bwriadu lleoli eu canghennau, ond yn hollbwysig sut mae hynny'n cyd-fynd â'n hymyriadau eraill beth bynnag. Oherwydd nid oes a wnelo hyn â Banc Cambria yn unig - ac rwy'n sylweddoli na ddywedodd yr Aelod hynny - ond sut y gall ychwanegu at yr hyn yr hoffem ni ei wneud i sicrhau bod dyfodol gwirioneddol i drefi'r Cymoedd a threfi eraill ledled y wlad. Felly, byddwn i'n fwy na pharod i barhau â'r sgwrs honno gyda'r Aelod pan fo ar ei orau yn adeiladol.